Lielais kanāls (Venēcija)
Lielais kanāls (itāļu: Canal Grande, venēciešu: Canałasso) ir kanāls Venēcijā, Itālijā. Tas sadala pilsētu divās daļās. Lielais kanāls ir nedaudz vairāk kā 3 km garš un apmēram 30—70 metrus plats, tas ir vidēji 5 metrus dziļš. Kā ūdenstransports Venēcijā, lai pārvietotos Lielajā kanālā, tiek izmantots ūdens taksometrs un sabiedriskais ūdens autobuss (vaporeto), tomēr tūristi ir iecienījuši gondolas. Pāri Lielajam kanālam ved četri tilti.